**ERASMUS+ KA1 mobilnost učenika i nastavnika Škole za dizajn, grafiku i održivu gradnju Split - Nizozemska, veljača 2025.**

Informacije za učenike, nastavnike i roditelje

**Ugovorom o dodjeli bespovratnih sredstava za program Erasmus + pod projektnim brojem 2024-1-HR01-KA121-VET-000237034,** sklopljenim između **Agencije za mobilnost i programe Europske Unije (AMPEU)** i **Škole za dizajn, grafiku i održivu gradnju - Split**, omogućuje se financiranje i provedba mobilnosti učenika i nastavnika Škole.

U dogovoru s partnerskom školom u Latviji, **Deltion College Zwolle,** planirana je mobilnost **8 učenika - 4 dizajnera unutrašnje arhitekture** koje će biti odabrani od prijavljenih kandidata **iz 4. razreda i 4 web programera** koji će biti odabrani od prijavljenih kandidata **iz trećeg i četvrtog razreda**) u Zwolle, Nizozemska te **4 nastavnika** u pratnji učenika. Mobilnost je u potpunosti financirana bespovratnim sredstvima Europske unije te su troškovi mobilnosti učenika pokriveni sredstvima iz projekta Erasmus+ (put, smještaj i tri obroka dnevno). Planirana je mobilnost u trajanju od 14 dana.

Tijekom mobilnosti učenici će imati priliku razviti svoja strukovna znanja i vještine te unaprijediti jezične, digitalne, socijalne i međukulturalne kompetencije, povećati samopouzdanje i zainteresiranost za rad te pojačati razumijevanje europskih projekata i europskih vrijednosti.

U tu svrhu raspisuje se natječaj za odabir učenika i nastavnika koji će sudjelovati na mobilnosti. Odabir će izvršiti **povjerenstvo za odabir sudionika mobilnosti** sastavljeno od 3 člana koje imenuje ravnateljica.

**Odabir učenika** obavit će se prema unaprijed određenim kriterijima, a to su:

1. za odabir učenika **smjera dizajner unutrašnje arhitekture**

- uvjet za prijavu je minimalna ocjena dobar (4) iz engleskog jezika u prethodnoj školskoj godini (šk. god. 2023./2024.).

- 1. Motivacijsko pismo (0 - 3 boda);

- 2. Vladanje u prošloj šk.god.2023./2024. (uzorno 3 boda, dobro 1 bod, učenik s lošim vladanjem ne može se natjecati);

- 3. Opći uspjeh u prethodnoj školskoj godini na dvije decimale (2-5 bodova);

- 4. Zbroj ocjena iz 4 strukovna predmeta na kraju prethodne školske godine – Projektiranje interijera, Konstrukcije i materijali, Računalstvo, Povijest likovne umjetnosti(8-20 bodova);

- 5. Volontiranje (1 bod).

- Učenicima koji u prošloj školskoj godinu imaju neopravdane sate dodjeljuje se negativan bod (-1 bod)

Maksimalan broj bodova je 32.

1. za odabir učenika **smjera Web programer**
* 1. Motivacijsko pismo (0 - 3 boda)
* 2. Vladanje u šk.god.2022./2023. (uzorno 3 boda, dobro 1bod, učenik s lošim vladanjem ne može se natjecati)
* 3. Opći uspjeh u prethodnoj školskoj godini na dvije decimale (2-5 bodova)
* 4. Zbroj ocjena iz 2 stručna predmeta na kraju prethodne školske godine

JS alati i biblioteke, JS razvoj sučelja (4-10 bodova)

* 5. Volontiranje (0 - 1 bod)
* 6. Sudjelovanje i plasman na natjecanju kroz školovanje (0 - 2 bodova)
	+ - 1. bod za sudjelovanje na nekom od natjecanja (opći ili strukovni predmeti)
			2. bod za plasman među top 3 na nekom od natjecanja
* 7. Sudjelovanje u izvanškolskim aktivnostima povezanih sa strukom (0 - 1 bod) udruge, organizacija javnih događaja, kampovi
* 8. Ocjena iz engleskog jezika iz prethodnog razreda (2 - 5 bodova)
* Učenicima koji u prošloj školskoj godinu imaju neopravdane sate dodjeljuje se negativan bod (-1 bod)

Maksimalan broj bodova iznosi 30.

Svi odabrani učenici će prije odlaska na mobilnost proći potrebnu stručnu, kulturološku, jezičnu, pedagoško-psihološku i financijsku pripremu za mobilnost.

Na mobilnost s učenicima idu i 4 nastavnika u pratnji, a u školi koja prima učenike i nastavnike imat će i mentora-stručnjaka na raspolaganju.

**Odabir nastavnika** obavit će se prema unaprijed određenim kriterijima, a to su:

1. Sudjelovanje na izložbama, smotrama i predstavljanju škole (3boda); 2. Sudjelovanje na natjecanju i mentoriranje učenika na županijskom ili državnom natjecanju (2 ili 3 boda), 3. Vođenje izvannastavnih ili izvanškolskih aktivnosti.

Povjerenstvo za odabir sudionika mobilnosti će utvrditi konačan popis nastavnika koji će biti sudionici mobilnosti.

Po završetku mobilnosti učenici i nastavnici će dobiti potvrdu – certifikat o sudjelovanju u projektu od partnerske ustanove, kao i Europass Mobility dokument u kojem će se nalaziti podatci o stečenim kompetencijama.

Prijave se mogu izvršiti **od 8. do 15. 11. 2024**., nakon čega slijedi odabir 8 učenika i 4 nastavnika, a ostatak prijavljenih učenika i nastavnika bit će na rezervnoj listi u slučaju spriječenosti izabranih sudionika (bolest i sl.). Prijavne obrasce učenici i roditelji mogu preuzeti na mrežnoj stranici škole. Isti trebaju, zajedno s motivacijskim pismom i preslikom svjedodžbe biti predani u računovodstvo škole **najkasnije do 15. 11. 2024. u 12 sati**. Javna objava rezultata natječaja pod šiframa (u svrhu zaštite osobnih podataka) bit će na mrežnim stranicama škole **15. 11. 2024. iza 19 sati**. Prigovore na odluku povjerenstva prijavljeni na natječaj mogu poslati na službenu mail adresu škole info@gogss.hr ili predati u tajništvo zaključno s **22.11.2024. u 15 sati**.

Za više informacija možete se obratiti nastavnici Ani Topić na mail adresu **ana.topic1@skole.hr** **ili** Nataši Bogdanović Jadronja na mail adresu natasa.bogdanovic-jadronja@skole.hr

U Splitu, 8. studenog 2024.

Projektni tim